બસમાં મુંબઈથી બેંગલુરુનો પ્રવાસ લગભગ 18 કલાકની આસપાસનો હોય છે. આ દરમિયાન બસ ઓપરેટર યાત્રીઓને એક સ્ક્રીન પર પાંચ-છ ફિલ્મો બતાવી દે છે. જરૂરી નથી કે તેમાં ચાલી રહેલી ફિલ્મો દરેક યાત્રીને પસંદ આવે, પણ તે સમયે તેમની પાસે તેવી ફિલ્મો જોયા સિવાય કોઈ વિકલ્પ હોતો નથી. આ બસોને પણ આંતરરાષ્ટ્રીય ફ્લાઈટની જેમ એન્ટરટેઈન્મેન્ટ સિસ્ટમથી ભરપૂર બનાવવામાં આવે તો કેવી મજા આવે! એક કંપની છે જે આ કામ કરવા માટે પ્રયાસ કરી રહી છે. આવી જ એક કંપની એકબીજાને છેલ્લાં એક દાયકાથી જાણનારા કાર્તિક પોદ્દાર અને કાર્તિક બંસલ દ્વારા સ્થાપિત કરવામાં આવી છે. તેઓ જણાવે છે કે તેમની વચ્ચે નામ ઉપરાંત ઘણી સમાનતા છે. આ બંને એક જ એન્જિનિયરિંગ કોલેજના વિદ્યાર્થી હોવા ઉપરાંત કેટલાક સમય માઈક્રોસોફ્ટમાં પણ સાથે જ કામ કરતા હતા. અંતે તેમણે સાથે મળીને પોતાની કંપની શરૂ કરવાનું નક્કી કર્યું અને ગત વર્ષે સપ્ટેમ્બરમાં ફ્રોપકોર્નની સાથે દુનિયા સામે પ્રસ્તુત થયા. કંપનીના સહસ્થાપક અને સીઈઓ કાર્તિક પોદ્દાર કોમલી મીડિયા અને માઈક્રોસોફ્ટ સાથે પ્રોડક્ટ મેનેજમેન્ટ અને માર્કેટિંગના કામ સફળતાપૂર્વક સંભાળી ચૂક્યો છે. બીજી તરફ સહસ્થાપક કાર્તિક બંસલ પણ આ પહેલાં શિનડિગ અને માઈક્રોસોફ્ટ સાથે કામ કરી ચૂક્યો છે પણ તે પોતાના ખૂબ જ અવ્યવસ્થિત માને છે.